અને હા, આપણે જીવતા રહ્યાં તો શું ઓટ આવી ગઈ ? ‘શર સલામત તો પઘડિયાં બહોત’ એમ કોઈક ડાહ્યા માણસે આ માટે જ કહ્યું હશે ! આ દુનિયા જેટલી ધર્મના નામે છેતરાઈ છે એટલી જ પ્રેમના નામે છેતરાઈ છે. ધર્મના નામે બીજાને છેતરી શકાય છે જ્યારે પ્રેમના નામે માણસ પોતાની જાતને છેતરે છે. અને એ પણ એટલી જ સિફતથી કે તેને ખુદને જ છેતરાયાનું ભાન કદી થતું નથી ! હવે તો તને પણ મારી જેમ આત્મસાત્‍ થઈ ગયું હશે કે ‘પ્રેમલગ્ન’ કરતાં ‘લગ્નપ્રેમ’ ઊંચી બાબત છે. પણ ઈશ્વર જીવે છે ત્યાં સુધી આપણે આ દુનિયાની કાંઈ ચિંતા કરવાની જરૂર ખરી ?